Pogovor o Wikipediji:Izbrane slike/Podrobna pravila

message: Predlagam, da se pravilo:
»C2) v kolikor ne gre za več povedi, se napisi k slikam pišejo brez pike« popravi tako, da bo pisalo:
»C2) Če sta v napisu dve ali več povedi, se povedi zaključijo s piko ali drugim ustreznim končnim ločilom. Če je v napisu samo ena brezglagolska poved, za njo ni pike, lahko pa je kakšno drugo ločilo – vprašaj, klicaj ali tri pike.«
V napisu je namreč lahko samo ena poved, pa jo je vseeno treba zaključiti s piko ali drugim končnim ločilom.
Pravilo je namreč namenjeno zagotavljanju skladnosti s pravopisom in uveljavljeno jezikovno prakso, zato bo taka formulacija ustreznejša.
Vir: https://svetovalnica.zrc-sazu.si/topic/1312/kako-zapisati-napis-pod-sliko (@MZaplotnik, @Smihael)
--TadejM pogovor 11:14, 16. januar 2023 (CET)
replies: text: Se strinjam, tako je bolj natančno. --Miha 14:00, 16. januar 2023 (CET)
Miha, hvala za mnenje. Sem posodobil. --TadejM pogovor 20:19, 28. januar 2023 (CET)
thread_title: C2: pika na koncu

message: Ne vem, koliko je smiselno, da je na glavni strani navedeno Avtor fotografije: Pavle58.Mislim, da bi šlo tudi brez tega. --TadejM pogovor 13:47, 6. februar 2023 (CET)
replies: text: Od sredine leta 2007, ko je izbrane slike začel sistematično urejati , je pripis fotografovega imena del predloge. Ne vidim razloga, zakaj po 15 letih opustiti ta standard oz. zakaj bi koga ta podatek motil. MZaplotnik(sporočilo) 14:58, 7. februar 2023 (CET)
S slogovnega in estetskega vidika se mi ne zdi primerno. Prvič, rdeča povezava vodi z Glavne strani na neobstoječo uporabniško stran: kakšna je dodana vrednost za bralce in za dizajn glavne strani? Drugič, ni v skladu s splošnim slogom uporabe slik v Wikipediji, ker na splošno pri uporabi slik ne navajamo avtorja. --TadejM pogovor 15:10, 7. februar 2023 (CET)

text: Za razliko od člankov kjer je avtorstvo večinoma deljeno in pripisano skupnosti (tudi v navedbah se običajno napiše "Sodelavci Wikipedije") je pri slikah avtorstvo večinoma individualno. Licenca CC BY-SA 4.0 predvideva, da se pri uporabi slike navede tudi avtorja. V člankih resda ne navajamo avtorjev v opisu sličic, ker je ta podatek dostopen če na sliko kliknemo. Glavna stran je oblikovana kot portal, zato jo lahko obravnavamo drugače kot ostale članke. Po mojem mnenju je slika v rubriko vstavljena na oblikovno sprejemljiv način. Kljub temu, da kar nekaj tujejezičnih različic avtorstva ne navaja (preveril sem samo jezike, ki jih znam), pa npr. tudi v sorodni rubriki na angleški Wikipediji navajajo zasluge (npr. :en:Template:POTD_protected/2023-02-08). lp, --Miha 23:43, 7. februar 2023 (CET)
Za zdaj sem odstranil samo slepo povezavo. Drugače v WP uporabljamo slike na številnih mestih tako, da ni mogoče preprosto priti do avtorja. Kakor koli, glede CC naj te ne skrbi (glej :en:MOS:CREDITS).Opažam sicer tudi precej praznega prostora okoli te slike. Verjetno bi bil čas, da bi po 10 ali več letih začeli razmišljati o prenovi Glavne strani. --TadejM pogovor 23:51, 7. februar 2023 (CET)

text: Naj nekoliko obrazložim še misel glede dovoljenja za uporabo CC. Licenca eksplicitno ne predpiše  kako morajo navedbe izgledati.

text: Pri sličicah je vseeno razlika v prikazu ikonic, ki vsaj vizualno sporočajo, da ostaja stran z več informacijami.

text: Vsaj na glavni strani, ki je bližje portalu kot enciklopedičnemu članku, bi lahko dali zgled za pravilno zunanjo uporabo.

text: Zelo pogosta napaka pri zunanji uporabi slik je ravno, da se pri slikah navede zgolj "Foto/Vir: Wikimedia Commons", brez kakršnekoli povezave do strani z več informacijami. Klik na sliko pa povečini odpre le povečano verzijo slike. Posledično manjka tudi navedba avtorja.

text: Na glavni strani bi tako po mojem mnenju morala biti vsaj direktna povezava do teh informacij (ne zgolj ob kliku na sliko). --Miha 11:14, 8. februar 2023 (CET)
Dovolj je, da so te informacije prikazane ob kliku slike, in to je direktna povezava. Razumem pomislek glede glavne strani, toda tudi na portalih ne navajamo avtorjev slik. Prav tako ne npr. v Zbirki, kjer je na teh informacijah še večji poudarek. Poleg tega niso vse slike CC; veljajo lahko dodatni pogoji, nekatere slike so GFDL idr. --TadejM pogovor 11:41, 8. februar 2023 (CET)

text: Kje na portalih vidim imena avtorjev slik: Portal:Biologija/Izbrane slike, Wikipedija:Izbrane slike/Slika leta, :en:Wikipedia:Picture of the day/Archive, :en:Portal:European Union/Selected picture, :en:Portal:Earth sciences/Selected pictures, :tr:Vikipedi:Günün seçkin resmi ...--MZaplotnik(sporočilo) 12:13, 8. februar 2023 (CET)
thread_title: Ime fotografa